Diari Oficial de la Generalitat Valenciana


Sumari del DOGV 8172, del 17-11-2017 (2017/9307)

Notificació de la sentència dictada en el procediment de guarda i custòdia número 1136/2016.
--------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9307


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1136/2016. [2017/9307]  
De: Inmaculada Sánchez Tamarit.  
Procuradora: Begoña Cabrera Sebastián.  
Contra: Herminio Ribera Vercher, en rebel·lia.  
Ministeri Fiscal  
Vicenta María Casañ Arandiga, secretària del Jutjat de Primera Instància número 8 de València, faig saber que, en el procés d'assumpte civil seguit en el dit jutjat amb el número 001136/2016, a instàncies d'Inmaculada Sánchez Tamarit contra Herminio Ribera Vercher, dimanant de guarda, custòdia o aliments de fills menors no matrimonials no consensuats 001136/2016, s'ha dictat la següent resolució, la part dispositiva de la qual és la següent:  
  
«Dispositiva  
Estime la demanda interposada per Inmaculada Sánchez Tamarit contra Herminio Ribera Vercher i, en conseqüència, dispose l'adopció de les mesures següents:  
1. S'atribueix a Inmaculada Sánchez Tamarit la guarda i la custòdia de la filla menor; ambdós progenitors exerciran conjuntament la pàtria potestat. S'estableix que la menor no podrà abandonar el territori nacional sense autorització d'ambdós progenitors o, a falta d'això, autorització judicial.  
2. S'estableix, a favor d'Herminio Ribera Vercher, el següent règim de visites:  
Caps de setmana alterns des de les 10.00 hores del dissabte fins a les 20.00 hores del diumenge, i haurà d'arreplegar i entregar aquella en el domicili matern.  
La mitat de les vacances escolars de Nadal, Setmana Santa i Falles. Les vacances d'estiu, de juliol i agost, seran per mitat i es dividiran per períodes de quinze dies alterns. En cas de discrepància triarà en els anys parells la mare i en els imparells el pare.  
Ateses les especials característiques del treball del pare, ambdós progenitors facilitaran les visites i períodes d'estada de la filla el màxim possible, tenint en compte sempre el bé de la menor; poden, per tant, alterar-se aquest règim sempre amb avís previ, i no s'ha d'interferir l'activitat laboral de l'altre progenitor i en les necessitats escolars o personals de la menor. Així mateix facilitaran la comunicació telefònica o per qualsevol altre mitjà tècnic entre la menor i els seus pares.  
  
3. Herminio Ribera Vercher contribuirà, en concepte de pensió d'aliments a favor de la seua filla, en la suma de 240 euros mensuals que s'abonaran els cinc primers dies de cada mes en el compte corrent o d'estalvi que designe la mare. La referida suma s'actualitzarà anualment per mitjà de l'aplicació del percentatge de l'increment de l'índex de preus al consum elaborat per l'Institut Nacional d'Estadística. Cada progenitor abonarà el 50 % les despeses extraordinàries que es produïsquen en la vida de la filla menor, els necessaris en tot cas i els convenients amb l'acord previ o autorització judicial, així com les despeses d'inici de curs, AMPA i assegurança escolar.  
4. L'ús del domicili familiar, siti en avinguda del Cid, número 102, porta 6, de València, ha d'atribuir-se a Inmaculada Sánchez Tamarit, al ser la progenitora sota la qual la guarda i custòdia queda la menor, i se li concedeix també l'ús de tots els béns mobles, efectes i electrodomèstics situats en el domicili indicat.  
No és procedent fer especial pronunciament en matèria de costes.  
Notifiqueu aquesta sentència a les parts i feu-los saber que en contra seua es pot interposar un recurs d'apel·lació en el termini de vint dies davant d'aquest jutjat perquè siga resolt per l'Audiència Provincial.  
Aquesta és la meua sentència, que dispose, mane i firme.»  
  
Publicació. L'anterior sentència va ser llegida i publicada per la magistrada jutgessa que la firma, de la qual cosa en done fe.  
I perquè valga de notificació de forma legal a Herminio Ribera Vercher, l'expedisc.  
  
València, 29 de setembre de 2017.- La lletrada de l'Administració de justícia: Vicenta María Casañ Arandiga.